open-index/open-wikipedia-markdown huggingface dataset:
শার্লক (টেলিভিশন ধারাবাহিক)

***শার্লক*** (ইংরেজি:Sherlock) একটি ব্রিটিশ টেলিভিশন ক্রাইম ড্রামা। বিখ্যাত লেখক আর্থার কোনান ডয়েলের গোয়েন্দা চরিত্র শার্লক হোমসের গল্পের আবহে নির্মাণ করা হয়েছে এই টিভি সিরিজটি। স্টেভেন মোফাট ও মার্ক গেটিস এই সিরিজটি নির্মাণ করেছেন। যেখানে শার্লক হোমস চরিত্রে অভিনয় করেছেন বেনেডিক্ট কাম্বারব্যাচ, ডক্টর ওয়াটসন হিসেবে মার্টিন ফ্রিম্যান। এরই মধ্যে সিরিজটির ১৩টি পর্ব ধারণ এবং সম্প্রচার করা হয়েছে। ২০১০ সালে সিরিজটির প্রথম পর্ব প্রচারিত হয়। ২০১২ ও ২০১৪ সালে সিরিজটির ২য় ও ৩য় মৌসুম প্রচারিত হয়। ২০১৬ সালের ১ জানুয়ারি একটি বিশেষ পর্ব প্রচারিত হয়। ২০১৭ সালে সিরিজটির ৪র্থ মৌসুম প্রচারিত হয়। সিরিজটি প্রধানত বর্তমান সময়কে কেন্দ্র করেই রচিত তবে "দ্য অ্যাবোমিনেবল ব্রাইড" নামে প্রচারিত বিশেষ পর্বটি চরিত্রদের ভিক্টোরীয় সময়কালকে কেন্দ্র করে আবর্তিত একটি কল্পনা। *শার্লক* সিরিজটি পৃথিবীর বিভিন্ন অঞ্চলের টেলিভিশনে প্রচার করা হয়। 

সিরিজটির ব্যাপারে সমালোচকরা ইতিবাচক মন্তব্য করেছেন। সিরিজটি বাফটা, এমি, গোল্ডেন গ্লোবসহ আরো কিছু পুরস্কারের জন্য মনোনীত হয়েছে এবং বেশ কিছু বিভাগে পুস্কার অর্জনও করেছে।

## কাহিনীসংক্ষেপ
*শার্লক*  সিরিজে শার্লক হোমস (বেনেডিক্ট কাম্বারব্যাচ) একজন "পরামর্শদাতা গোয়েন্দা" যে বর্তমানে লন্ডনে বিভিন্ন রহস্য সমাধান করে। তার ফ্ল্যাটমেট এবং বন্ধু ডাক্তার জন ওয়াটসন (মার্টিন ফ্রিম্যান) তার সহকারী। জন সাম্প্রতিক সময়ে আফগানিস্তানে কর্মরত রয়াল আর্মির মেডিক্যাল বাহিনী থেকে অবসর নিয়েছে। মেট্রোপলিটন পুলিশ সার্ভিসের গোয়েন্দা ইন্সপেক্টর গ্রেগ লেস্ট্রাড (রুপার্ট গ্রেভস) প্রথমে শার্লকের ব্যাপারে সন্দিহান থাকলেও ক্রমে তার অস্বাভাবিক বুদ্ধিমত্তা এবং পর্যবেক্ষণের ক্ষমতায় বিস্মিত হয় এবং তার মূল্য বুঝতে পারে। জনের ব্লগ এর কারণে শার্লক অচিরেই একজন তারকাতে পরিণত হয়। সাধারণ জনগণ এবং সময়ে সময়ে ব্রিটিশ সরকারও বিভিন্ন সমস্যায় তার শরণাপন্ন হয়।

সিরিজটিতে বিভিন্ন অপরাধীর সাথে শার্লককে জড়াতে দেখা যায়। কিন্তু শার্লক এবং জিম মরিয়ার্টির দ্বৈরথ একটি মূল বৈশিষ্ট্য। সেইন্ট বার্টস হসপিটালের প্যাথলজিস্ট মলি হুপার (লুইজ ব্রীলি) প্রায়ই শার্লককে বিভিন্ন কেসে সাহায্য করে। অন্যান্য চরিত্রে আছে শার্লক এবং জনের বাড়িওয়ালি মিসেস হাডসন (উনা স্টাবস)।

## তথ্যসূত্র

বিষয়শ্রেণী:শার্লক হোমস
বিষয়শ্রেণী:ব্রিটিশ টেলিভিশন ধারাবাহিক
বিষয়শ্রেণী:২০১০-এর টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:২০১১-এর টেলিভিশন ধারাবাহিক
বিষয়শ্রেণী:২০১২-এর টেলিভিশন ধারাবাহিক
বিষয়শ্রেণী:২০১৩-এর টেলিভিশন ধারাবাহিক
বিষয়শ্রেণী:২০১৪-এর টেলিভিশন ধারাবাহিক
বিষয়শ্রেণী:উপন্যাস অবলম্বনে টেলিভিশন অনুষ্ঠান
আরবোরেটুম নর

**আরবোরেটুম নর** () বা **উত্তর আরবোরেটুম** সুইডেনের উমিয়া শহর থেকে প্রায় ৮ কিলোমিটার পশ্চিমে অবস্থিত বাগবোলে প্রাসাদের একটি আরবোরেটুম।

## বর্ণনা
আরবোরেটুম নর ২০ একর জায়াগার ওপর গড়ে উঠেছে। এই বিশাল অঞ্চলে প্রায় ২৮০ প্রজাতির ১৬০০ ধরনের গাছ আছে। এগুলো ১৯৮১ সাল হতে লাগানো হয়েছে। এগুলো মূলন স্ক্যান্ডিনেভিয়ার দেশগুলোর চারাগাছ। এর প্রধান তিনটি উদ্দেশ্যর একটি হল কোন কোন প্রজাতির গুল্ম ও বৃক্ষ চরম আবহাওয়াসম্পন্ন উত্তর স্ক্যান্ডিনেভিয়ারর উত্তর অক্ষাংশে অভিযোজিত হয়ে টিকে থাকতে পারে। পার্কের মাঝের প্রাসাদটি বাণিজ্যিক কেন্দ্র যা ঊনবিংশ শতাব্দির উপড়ে পড়া গাছগুলোকে করাতকলের জন্য কাজে লাগায়। আরবোরেটুমের অন্য দুটো উদ্দেশ্য হল বৃক্ষ ও গুল্ম সম্পর্কে গবেষণা (ডেনড্রোলজি) চালিয়ে যাওয়া এবং বাগবোলে গ্রামের কাছে একটি পর্যটক আকর্ষণ কেন্দ্র সৃষ্টি করা।
থাম্ব|বাম|আরবোরেটুম নর
১৯৭৫ সালে উমিয়া বিশ্ববিদ্যালয় ও উমিয়ার সুইডীয় কৃষিবিজ্ঞান বিশ্ববিদ্যালয়-এর সাথে একত্রে আরবোরেটুম নর প্রতিষ্ঠিত হয়। বর্তমানে একটি ফাউন্ডেশন কর্তৃক আরবোরেটুম চলছে এবং বিভিন্ন মিউনিসিপ্যালিট, কোম্পানি এবং প্রতিষ্ঠান এরজন্য আর্থিক অবদান রাখছে। এটি উমিয়ার উত্তর কৃষিবিজ্ঞান বিভাগাধীন সুইডেন কৃষি বিশ্ববিদ্যালয় কর্তৃক পরিচালিত হয়।

প্রাসাদকে ঘিরে উমিয়া নদীর তীরবর্তী প্রায় এক মাইল দীর্ঘ এই পার্ক। বাগবোলে প্রাসাদ পৃথক বাণিজ্য হিসেবে পরিচালিত হওয়া ছাড়াও একটি সম্মেলন কেন্দ্র এবং রেস্তঁরা হিসেবেও পরিচালিত হয়। উরে নদীর উত্তর তীরে এটি অবস্থিত (র্যাপিড থেকে)

২০১৪ সালে পার্কটি চারটি শিল্প প্রতিষ্ঠানের একটি হিসেবে স্বীকৃতি পায় যেগুলো "ফোর্টফ্লাইটনিঙ্গার" ("আন্দোলন") এর অংশ হিসেবে নকশা করা হয়েছিল। এই প্রজেক্টটি তিনজন শিল্পীর মাধ্যমে পরিচালিত হয় যারা শিল্পের সাথে প্রকৃতির সম্পর্ক ঘটাতে চেয়েছিলেন। ২০১৪ সালে উমিয়াকে ইউরোপের সাংস্কৃতিক রাজধানী করায় এটি আর্থিক বৃত্তি লাভ করে।

## তথ্যসূত্র

বিষয়শ্রেণী:আরবোরেটা
বিষয়শ্রেণী:উমিয়া
ডলবেনস পার্ক

**ডলবেনস পার্ক** () উমিয়া, সুইডেনের কেন্দ্রে অবস্থিত একটি পার্ক। ১৮৬৫ সালে সৃষ্ট এই পার্কটিই উমিয়ার প্রথম পার্ক। এর নামকরণ করা হয় জেনারেল জর্জ কার্ল ভন ডলবেন-এর নামানুসারে এবং ১৮৬৭ সালে তার সৌধ এখানে গড়ে ওঠে। ১৮৬৫ সালে পার্কের কাজ শুরু হয় এবং তারা ইংরেজ-ধরনের বাগান গড়ে তোলার সিদ্ধান্ত গ্রহণ করেন।

পার্কটি ওস্ট্রা কিরকোগাটান, স্টোরগাটান এবং স্ট্যান্ডগাটান প্রভৃতি প্রদেশসমূহের মাঝে অবস্থিত।

পার্কের নাম প্রথমে দেয়া হয়েছিল স্ট্যাডসরাগাটান, কিন্তু ১৮৬৭ সালে সৌধটি গড়ে তোলার পর এর নাম হয় ডলবেনস পার্ক। ১৮৮৮ সালের মারাত্মক অগ্নিকাণ্ড, পার্কটির সিংহভাগকেই ধ্বংস করে দেয় এবং অনেক গুল্ম ও বৃক্ষ মারাত্মকভাবে ক্ষতিগ্রস্ত হয়। তবে সৌধের কোনপ্রকার ক্ষতি হয়নি। ১৮৯৭ সালে পার্কটির বড় ধরনের পুনর্গঠন করা হয়।

## তথ্যসূত্র


বিষয়শ্রেণী:উমিয়ার উদ্যান
বিষয়শ্রেণী:উমিয়া
ভ্যানোর্টসপার্কেন, উমিয়া

**ভ্যানোর্টসপার্কেন** () বা **যমজ শহরের পার্ক**, উমিয়া, ভ্যাস্টারবটেন প্রদেশ, সুইডেনের কেন্দ্রে অবস্থিত একটি পার্ক।

## ইতিহাস
১৮৫৮ সালে এই পার্কটি ১৮৫১ সালে প্রতিষ্ঠিত উমিয়া গার্ডেন সোসাইটির চেষ্টায় নির্মিত হয়। ১৮৮৮ সালের ভয়াবহ অগ্নিকাণ্ড পার্কটিকে ধ্বংস করে দেয়। ১৯৮৫ সালে বড় ধরনের পুনর্গঠনের পর একে আবারও নির্মাণ করা হয় এবং এটি বর্তমান রূপ লাভ করে। ঐ সময়ে এর পূর্ব ও উত্তরদিকে একটি মনুষ্য-নির্মিত ঝর্ণা পার্কটির সহজাত সবুজের সাথে যুক্ত করা হয়েছিল। এটি মূলত উমিয়ার ছয়টি যমজ শহরের প্রতি উৎসর্গকৃত। এই স্থানগুলো হস্তনির্মিত অংশ দিয়ে তৈরি যার এক-একটি ডেনমার্কের হেলসিঙ্গার, ফিনল্যান্ডের ভাসা, রাশিয়ার পেট্রীজাভোদস্ক, নরওয়ের হারস্টাড, জার্মানির উয়র্টজবার্গ এবং কানাডার সাস্কাটোনকে প্রতিফলিত করে।

শিল্পী অ্যান্টে ডালস্টেট-এর *টেলাস* ভাস্কর্যটি একটি গ্লোবে ছয়টি যমজ শহর চিহ্নিত অবস্থার প্রতিচ্ছবি। এটিও ১৯৮৫ সালে গড়ে ওঠে এবং পার্কটির যমজ শহরের থিমটিকেই ফুটিয়ে তোলে।

পার্কের এই অঞ্চলটি নরওয়ে ম্যাপেলের লাইন দ্বারা ঘেরাও করা। অন্যান্য গাছের প্রজাতি হল ইন্টার এলিয়া সুইস পাইন, মাউন্টেন পাইন, আলপাইন কুর‍্যান্ট, ইউরোপীয় অ্যাশ এবং হর্স-চেসনাট। এখানে একটি অর্ন্যাস বির্খ (বেতুলা পেন্ডুলা 'ডালেকার্লিকা') যা সুইডীয় জাতীয় বৃক্ষও রয়েছে। এটি ১৯৮৫ সালে রোপণ করা হয়।

এই অঞ্চলের পুরাতন নাম হল কির্কটোর্গেট (গীর্জা বর্গ) এবং স্কোলপার্কেন (বিদ্যালয় পার্ক)।

## তথ্যসূত্র

*ভ্যানোর্টসপার্কেন সম্পর্কিত ফ্যাক্টসমূহ (সুইডীয়)

বিষয়শ্রেণী:উমিয়ার পার্ক
বিষয়শ্রেণী:১৮৫৮-এর সুইডেনের স্থাপনা
মোহাম্মদ শাকিল

**এম শাকিল** (পুরো নাম: মোহাম্মদ শাকিল, বিকল্প নাম: এম শাকীল) ছিলেন ভারতের লক্ষ্ণৌ শহর থেকে একজন ভারতীয় মুক্তিযোদ্ধা, রাজনীতিবিদ, উর্দু ঔপন্যাসিক, ট্রেড ইউনিয়ন কর্মী এবং শ্রম আইনজীবী। তিনি বিখ্যাত আজিজি চিকিৎসক পরিবারে জন্মগ্রহণ করেন এবং হাকিম আব্দুল আজিজ হলেন তার নানা।

## প্রাথমিক জীবন
শাকিল ১৯২৭ সালে ভারতের লক্ষ্ণৌ জন্মগ্রহণ করেন এবং তিনি ভারতীয় জাতীয় আন্দোলন যোগদান করেন। জাতীয় আন্দোলনে সম্পৃক্ততা থাকার কারণে তিনি মাত্র ১৪ বছর বয়সে  ব্রিটিশ কর্তৃক কারারুদ্ধ হন। যদিও তিনি মাত্র ২১ দিন পরে মুক্তি পেয়েছিলেন। এরপর তিনি তার উত্তেজনাপূর্ণ বক্তব্য প্রদান করার জন্য বছরের পর বছর ধরে বেশ কয়েকবার গ্রেফতার হয়েছিলেন। ভারতের স্বাধীনতা লাভের পরে শাকিল প্রজা সমাজতান্ত্রিক পার্টিতে যোগদান করেন এবং জয়প্রকাশ নারায়ণ, রাম মনহর লহিয়া এবং আচার্য ক্রিপলানী তার ঘনিষ্ঠ সহচর ছিলেন। Hতার স্ত্রী বেগম আখতার জিহান একজন শিক্ষাবিদ এবং "কাশ্মীরি মহল্লা গার্লস স্কুল" এর  প্রধান শিক্ষিকা ছিলেন।

## রাজনৈতিক কর্মজীবন
১৯৬০ সালে শাকিল প্রাথমিকভাবে লক্ষ্ণৌ মিউনিসিপাল কর্পোরেশন থেকে নির্বাচিত হন এবং লক্ষ্ণৌর মধ্যে নাখাস ও প্রতাপ মার্কেট প্রতিষ্ঠায় সামাজিক কার্যক্রম ব্যবস্থা গ্রহণ করেন। প্রজা সমাজতান্ত্রিক পার্টি ভেঙে যাওয়ার পরে শাকিল ভারতীয় জাতীয় কংগ্রেস দলে যোগদান করেন এবং ঘনবসতিপূর্ণ লক্ষ্ণৌ ওয়েস্ট নির্বাচনকেন্দ্র থেকে ১৯৭৪ সালের বিধানসভা নির্বাচনে জয় লাভ করেন।

## উত্তরাধিকার
শাকিল এর উর্দু কবিতা এবং সাহিত্যে "কিতাবি দুনিয়া" নামক পত্রিকা কর্তৃক প্রকাশিত হয়েছে। ২০১১ সালে লক্ষ্ণৌ থেকে শাকিলের অপরসীম অবদানের স্বীকৃতিস্বরুপ "ওল্ড সিটি" নামক একটি রাস্তাকে তার নামে নামকরণ করা হয়।

## আরও দেখুন
*ভারতীয় জাতীয় কংগ্রেস
*ভারতের স্বাধীনতা আন্দোলন

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:ভারতীয় আইনজীবী
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:উত্তরপ্রদেশের কবি
বিষয়শ্রেণী:লখনউয়ের রাজনীতিবিদ
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ১৯৭৪-১৯৭৭
বিষয়শ্রেণী:প্রজা সমাজতান্ত্রিক দলের রাজনীতিবিদ
বিষয়শ্রেণী:ভারতের উর্দু কবি
শ্রীরামপুর (দ্ব্যর্থতা নিরসন)

**শ্রীরামপুর** দ্বারা বোঝানো হতে পারে-
* শ্রীরামপুর, মহারাষ্ট্র - ভারতের মহারাষ্ট্র রাজ্যের আহমেদনগর জেলার একটি শহর।
* শ্রীরামপুর (বর্ধমান) - ভারতের পশ্চিমবঙ্গ রাজ্যের বর্ধমান জেলার একটি শহর।
* শ্রীরামপুর, পশ্চিমবঙ্গ -  ভারতের পশ্চিমবঙ্গ রাজ্যের একটি নগরী।
* শ্রীরামপুর মহকুমা - ভারতের পশ্চিমবঙ্গ রাজ্যের একটি মহকুমা। সদর দপ্তর শ্রীরামপুরে।
* শ্রীরামপুর, সাতক্ষীরা সদর উপজেলা, সাতক্ষীরা জেলা, বাংলাদেশ।
শাম

**শামসুদ্দীন ইব্রাহীম**, পেশাগতভাবে পরিচিত **শাম** হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা  চলচ্চিত্র অভিনেতা এবং প্রাক্তন মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র  "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন।

## প্রাথমিক জীবন
শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন,  সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন।

## কর্মজীবন
শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন।

## ব্যক্তিগত জীবন
শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে। 

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:ভারতীয় পুরুষ মডেল
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
সিডনি ডেভিড ড্রেল

**সিডনি ডেভিড ড্রেল** (১৩ সেপ্টেম্বর, ১৯২৬ - ২১ ডিসেম্বর, ২০১৬) একজন মার্কিন তাত্ত্বিক পদার্থবিজ্ঞানী এবং অস্ত্র নিয়ন্ত্রণ বিশেষজ্ঞ। তিনি স্ল্যাক ন্যাশনাল অ্যাক্সিলারেটর ল্যাবরেটরী এর একজন অধ্যাপক ইমেরিটাস এবং স্ট্যানফোর্ড বিশ্ববিদ্যালয় এর হুভার ইন্সটিটিউশন এর সিনিয়র ফেলো। আমেরিকান ফিজিক্যাল সোসাইটি

## জীবনী
ড্রেল ১৯২৬ সালের ১৩ সেপ্টেম্বর নিউ জার্সির আটলান্টিক সিটিতে জন্মগ্রহণ করেন। তিনি প্রিন্সটন বিশ্ববিদ্যালয় থেকে বিএ এবং ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে এমএ এবং পিএইচডি ডিগ্রি অর্জন করেন। 

## পুরস্কার ও সম্মাননা
* সদস্য, ন্যাশনাল অ্যাকাডেমি অব সায়েন্সেস, ১৯৬৯
* ফেলো, আমেরিকান অ্যাকাডেমি অব আর্টস অ্যান্ড সায়েন্সেস, ১৯৭১
* এনরিকো ফের্মি অ্যাওয়ার্ড, ২০০০
* ন্যাশনাল মেডেল অব সায়েন্স, ২০১১

## তথ্যসূত্র

## বহিঃসংযোগ

* Oral history interview transcript with Sidney Drell 1 July 1986, American Institute of Physics, Niels Bohr Library & Archives 
* SLAC: Sidney Drell
* Hoover Institution: Sidney Drell
*Sidney D. Drell papers at the Hoover Institution Archives

বিষয়শ্রেণী:১৯২৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:এনরিকো ফের্মি পুরস্কার প্রাপক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
আদনান সামী

**আদনান সামী** (পশতু:عدنان}}}}) হলেন একজন ভারতীয় গায়ক, সুরকার, পিয়ানোবাদক, অভিনেতা ও সুরকার। এছাড়াও তিনি ভারতীয় এবং পাশ্চাত্য শাস্ত্রীয়/অর্ধ-শাস্ত্রীয় উল্লেখযোগ্য, জাজ, রক ও পপ সঙ্গীত ইত্যাদির সাথে সম্পৃক্ততা রয়েছে। আদনান নওরীন এবং আরশাদ সামী খানের ঘরে লন্ডন, যুক্তরাজ্য জন্মগ্রহণ করেন। তিনি পাকিস্তানি বংশোদ্ভূত একজন কানাডিয়ান নাগরিক এবং বর্তমানে তিনি তার কাজের জন্য ভারতের মুম্বাই শহরে বসবাস করছেন।

## প্রাথমিক জীবন ও শিক্ষা
আদনান সামী পাকিস্তানি পাঠান পিতা (আরশাদ সামি খান) এবং ভারতীয় মাতা (নওরীন খান) এর ঘরে লন্ডন যুক্তরাজ্যে জন্মগ্রহণ করেন। সামি একজন সম্ভ্রান্ত মুসলিম পরিবারের ব্যক্তিত্ব হিসাবে প্রতিপালিত হন এবং যুক্তরাজ্যের মধ্যে শিক্ষা লাভ করেন।

তিনি কিংস কলেজ লন্ডন থেকে স্নাতকোত্তর ডিগ্রী অর্জন করেন এবং ভারতীয় শাস্ত্রীয় সঙ্গীতে বৈদ্যুতিক পিয়ানো বাজানো প্রথম ব্যক্তি হওয়ার মর্যাদা লাভ করেন।

## ডিস্কোগ্রাফি

## চলচ্চিত্রের তালিকা
### অভিনেতা হিসাবে
* *[[সারগাম (১৯৯৫ চলচ্চিত্র)|সারগাম]]* (১৯৯৫)

### একজন নেপথ্য গায়ক হিসেবে

### একজন সঙ্গীত পরিচালক এবং সুরকার হিসাবে
* *[[Sargam (1995 film)|সারগাম]]* (১৯৯৫)
* *লাভ এ্যাট টাইমস স্কয়ার* (২০০৩)
* *লাকি: নো টাইম ফর লাভ* (২০০৫)
* *ধামাল*(২০০৭)
* *মুম্বাই সালসা* (২০০৭)
* *খুশবু* (২০০৮)
* *১৯২০* (২০০৮)
* *[[সূর্য্য]]* (২০০৮)
* *ড্যাডি কুল*, সহ-পরিচালক রাঘব সাচার
* *সাদিয়ান* (২০১০)
* *চান্স পে ড্যান্স* (২০১০), সহ-পরিচালক: প্রীতম চক্রবর্তী, কেন ঘোষ, সন্দীপ শিরদকার

## পুরস্কার
* পদ্মশ্রী- ২০২০, ভারতের চতুর্থ সর্বোচ্চ বেসামরিক সম্মাননা।

## তথ্যসূত্র

## বহিঃসংযোগ
* অফিসিয়াল ওয়েবসাইট 
* ফেসবুক
* টুইটার
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় গায়ক
বিষয়শ্রেণী:ভারতীয় বংশোদ্ভূত কানাডীয়
বিষয়শ্রেণী:ভারতে পাকিস্তানি অভিবাসী
বিষয়শ্রেণী:ভারতীয় নেপথ্য গায়ক
বিষয়শ্রেণী:পশতু ব্যক্তি
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় পপ সুরকার
বিষয়শ্রেণী:ভারতীয় পপ গায়ক
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:লন্ডনের সঙ্গীতজ্ঞ
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:নিগার পুরস্কার বিজয়ী
বিষয়শ্রেণী:১৯৭১-এ জন্ম
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:উর্দু নেপথ্য সঙ্গীতশিল্পী
বিষয়শ্রেণী:পাকিস্তানি নাগরিকত্ব হারানো ব্যক্তি
বিষয়শ্রেণী:কানাডার নাগরিকীকৃত নাগরিক
চিত্রাঙ্গদ

alt=Chitrāngada.jpg|থাম্ব|চিত্রাঙ্গদ
মহাভারত অনুসারে **চিত্রাঙ্গদ** ছিলেন রাজা শান্তনু ও সত্যবতীর জ্যেষ্ঠপুত্র। শান্তনুর মৃত্যুর পর তিনি হস্তিনাপুরের সিংহাসনের উত্তরাধিকারী হন। গন্ধর্বরাজ চিত্রাঙ্গদের সাথে যুদ্ধ করতে গিয়ে তার মৃত্যু হয়।

## রাজ্যাভিষেক
কনিষ্ঠপুত্র বিচিত্রবীর্যের যৌবনলাভের পূর্বেই শান্তনুর মৃত্যু হয়। ভীষ্ম সিংহাসন গ্রহণ না করার প্রতিজ্ঞা নিয়েছিলন। তাই তিনি সত্যবতীর অনুমতি নিয়ে চিত্রাঙ্গদকে সিংহাসনে বসান।

## গন্ধর্বের সঙ্গে দ্বন্দ্ব ও মৃত্যু
চিত্রাঙ্গদ অতিশয় বলশালী ছিলেন। তিনি মানুষ, দেবতা, রাক্ষস, গন্ধর্বকে সকলকে নিকৃষ্ট মনে করতেন। একদিন গন্ধর্বরাজ তাকে দ্বন্দ্বযুদ্ধে আহ্বান করেন। কুরুক্ষেত্রের হিরন্মতী নদীর তীরে দুজনের প্রচন্ড যুদ্ধ শুরু হয়। তাতে কুরুনন্দন চিত্রাঙ্গদ নিহত হন এবং বিজয়ী গন্ধর্বরাজ স্বর্গে প্রত্যাবর্তন করেন। এই অবস্থায় হস্তিনাপুরের শূন্য সিংহাসনে ভীষ্ম তার কনিষ্ঠ ভ্রাতা বিচিত্রবীর্যকে সিংহাসনে প্রতিষ্ঠিত করেন।

## তথ্যসূত্র

## আরো পড়ুন
*রাজশেখর বসু: মহাভারত সারানুবাদ

বিষয়শ্রেণী:মহাভারতের চরিত্র
বিষয়শ্রেণী:প্রাচীন ভারতীয় ঐতিহাসিক চরিত্র
চৈতন্যমঙ্গল

**চৈতন্যমঙ্গল** একটি কাব্যশ্রেণী যা চৈতন্য মহাপ্রভুর জীবন ও আদর্শ ঘিরে রচিত। চৈতন্যদেবের  জীবন ও লীলা বিষয়ক এ কাব্যধারা মধ্যযুগীয় বাংলা ভাষা ও সাহিত্যের বিকাশে এক গুরুত্বপূর্ণ  ভূমিকা পালন করে। এর মধ্য দিয়েই বাংলা সাহিত্যে প্রথম তথ্যানুসৃতি ও ইতিহাস-চেতনার উন্মেষ ঘটে। চৈতন্যমঙ্গল জাতীয় কাব্য প্রথম রচিত হয় সংস্কৃত ভাষায়। উল্লেখযোগ্য গ্রন্থগুলি হলো মুরারি গুপ্ত বিরচিত কাব্য *শ্রীকৃষ্ণ চৈতন্যচরিতামৃত* এবং কবিকর্ণপুরের নাটক চৈতন্যচন্দ্রোদয় ও মহাকাব্য চৈতন্যচরিতামৃত। বাংলা ভাষায় প্রথম প্রকাশিত চৈতন্যমঙ্গল গ্রন্থ হলো বৃন্দাবন দাসে বিরচিত চৈতন্যভাগবত । এটি “চৈতন্যমঙ্গল” নামেও বহুল পরিচিত। শ্রীমদ্ভাগবত-এ বর্ণিত কৃষ্ণলীলা অনুকরণক্রমে চৈতন্যলীলা অর্থাৎ চৈতন্যজীবনের প্রথমার্ধ সরস আখ্যায়িকারূপে এ গ্রন্থে বর্ণিত। হয়েছে। প্রাক-চৈতন্য নবদ্বীপের ধর্মীয় ও সমাজজীবন এবং তৎকালীন মুসলিম শাসন সম্পর্কে এতে কিছু বর্ণনা পাওয়া যায়। পরবর্তী কালে *চৈতন্যমঙ্গল* নামে চৈতন্যদেবের জীবনীকাব্য রচনা করেন যৌথভাবে জয়ানন্দ ও লোচনদাস।

## তথ্যসূত্র


বিষয়শ্রেণী:বাংলা সাহিত্য
বিষয়শ্রেণী:চৈতন্য মহাপ্রভু
বিষয়শ্রেণী:১৬শ শতাব্দীর ভারতীয় বই
দ্বারকানাথ অধিকারী

**দ্বারকানাথ অধিকারী** ঊনবিংশ শতাব্দীর একজন বাংলাভাষী কবি। তার প্রকাশিত কাব্যগ্রন্থের নাম *সুধীরঞ্জন*।

## শিক্ষা
তার জন্ম হয়েছিল ১২৩৭ বঙ্গাব্দের ৩০শে কার্ত্তিক। তার পিতার নাম রামশঙ্কর অধিকারী; পৈত্রিক নিবাস কুষ্টিয়া জেলার সদর উপজেলার গোস্বামী দুর্গাপুর গ্রামে। শৈশবে গ্রাম্য পাঠশালায় লেখাপড়ার পর তিনি একজন ইংরেজ মহিলার নিকট ইংরেজি শেখেন। এরপর কৃষ্ণনগর সরকারি কলেজে অধ্যয়ন করেন। বাল্যকালেই তার কবিতা লেখার সূচনা হয়েছিল। সংবাদ প্রভাকর পত্রিকার সম্পাদক কবি ঈশ্বরচন্দ্র গুপ্তের সঙ্গে বিশেষ ঘনিষ্ঠতা হয়েছিল। ১২৬২ বঙ্গাব্দে তার কাব্যগ্রন্থ *সুধীরঞ্জন* প্রকাশিত হয়।

## খ্যাতি
তিনি বঙ্কিমচন্দ্র চট্টোপাধ্যায় ও দীনবন্ধু মিত্রর সমসাময়িক, এবং যৌবনে এই দুজনের সঙ্গে কবিতা যুদ্ধে লিপ্ত হয়ে বিজয়ী হয়েছিলেন। বুনো কবি ছদ্মনামে *'সরস্বতীর মোহিনী বেশ ধারণ*' নামক কবিতা প্রকাশ করলে বঙ্কিম ও দীনবন্ধুর সাথে কবিতাযুদ্ধ হয়। এই কবিতাবলী 'কলেজীয় কবিতা যুদ্ধ' নামে সংবাদ প্রভাকরে এক বছর ধরে প্রকাশিত হয়েছিল।

## মৃত্যু
১২৬৪ বঙ্গাব্দে মাত্র আটাশ বৎসর বয়সে দ্বারকানাথ অধিকারীর মৃত্যু হয়।

## তথ্যসূত্র


বিষয়শ্রেণী:১৮৩১-এ জন্ম
বিষয়শ্রেণী:১৮৫৮-এ মৃত্যু
বিষয়শ্রেণী:বাঙালি কবি
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:কুষ্টিয়া সদর উপজেলার ব্যক্তি
বিষয়শ্রেণী:বাঙালি লেখক
বিষয়শ্রেণী:কুষ্টিয়া জেলার লেখক
কিরপা

**কিরপা** একপ্রকার গুল্ম জাতীয় চিরহরিৎ উদ্ভিদ যা বাংলাদেশের সুন্দরবনে অহরহ দেখা যায়। এটি **Combretaceae** পরিবারের সদস্য, বৈজ্ঞানিক নাম: *Lumnitzera recemosa*।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বিবরণ
শাখা-প্রশাখায় ঝাঁকালো এই গাছ লম্বায় গড়ে ৬ থেকে ৮ মিটার পর্যন্ত হয়ে থাকে। গাছের গোড়ায় শ্বাসমূল থাকে। এর বাকল ধূসর বর্ণ। পাতা ক্ষুদ্রাকিৃতি, বেশ পুরু এবং রসপূর্ণ তবে ফণিমনসার মতো ভঙ্গুর। পাতা ডিম্বাকৃতির হয়ে থাকে। মার্চ-এপ্রিল মৌসুমে ছোট ছোট সাদা রঙের ফুল ফোটে। এই গাছের দিকে তাকালে, দেখা যাবে তার চারপাশে সুন্দরভাবে ছড়িয়ে আছে গাছের মতোই শ্বাসমূল। এদের ফল সাধারণত চ্যাপ্টা এবং সরু হয়, ওজনেো খুব হালকা। এই গাছ অভিযোজন প্রক্রিয়ার মাধ্যমে বংশবৃদ্ধি করে থাকে।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:মিয়ানমারের উদ্ভিদ
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ম্যানগ্রোভ
বিষয়শ্রেণী:দক্ষিণ আফ্রিকার সুরক্ষিত গাছ
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:বাংলাদেশের উদ্ভিদ
বিষয়শ্রেণী:কম্বোডিয়ার উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:নিউ গিনির উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:ভিয়েতনামের উদ্ভিদ
অরণি

**অরণি** বিংশ শতাব্দীর মাঝামাঝি ভাগে কলকাতা থেকে প্রকাশিত সাপ্তাহিক পত্রিকা। সত্যেন্দ্রনাথ মজুমদারের সম্পাদনায় এ পত্রিকাটির প্রকাশনা শুরু হয়েছিল ১৯৪১ খ্রিষ্টাব্দে। “অরণি” একটি রাজনীতি ও সংস্কৃতিমূলক সাময়িকপত্র, যার অভীষ্ট ছিল একটি গণতান্ত্রিক সমাজব্যবস্থা এবং মানুষের স্বাধীনতা। এই পত্রিকাটি সমাজতন্ত্রিক আদর্শে উজ্জীবিত ছিল, এবং এর কৌশল ছিল ফ্যাসিবাদের বিরোধিতা। বাংলার ফ্যাসিবাদবিরোধী সাহিত্যিকরা এই পত্রিকার সংগে সম্পৃক্ত হয়েছিলেন। কালক্রমে এটি ভারতের কমিউনিস্ট পার্টির একটি মুখপত্র হয়ে দাঁড়ায়।

## তথ্যসূত্র


## আরো দেখুন
* শ্রীঅরবিন্দ

বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৪১-এ প্রতিষ্ঠিত
কুটুম কাঁটা

**কুটুম কাঁটা** বা  **নাটাল কাঁটা** বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম *Caesalpinia crista*. এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।

কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়। 

## চিত্রশালা

Caesalpinia crista Blanco1.150.jpg
Caesalpinia crista-Bark.JPG
Caesalpinia crista-Leaves.JPG


## তথ্যসূত্র


## বহিঃসংযোগ
* পরাগায়ন বাস্তুতন্ত্র
* লতা কারাঞ্জা  
* জীবাণূ প্রতিরোধী উদ্ভিদ

বিষয়শ্রেণী:বাংলাদেশের উদ্ভিদ
বিষয়শ্রেণী:অলংকারের উপকরণ
বিষয়শ্রেণী:বীরুৎ
গার দু মিদি

**গার দু মিদি** (ফরাসী ভাষায়: Gare du Midi এবং (ওলন্দাজ ভাষায় Brussel-Zuid) বেলজিয়ামের রাজধানী ব্রুসেল শহরের কেন্দ্রস্থলে অবস্থিত একটি রেলস্টেশান।, এই স্টেশান থেকে আন্তঃদেশীয় রেল যোগাযোগ আছে। এখান থেকে ফ্রান্সের প্যারিস, ইংল্যান্ডের লন্ডন এবং নেদারল্যাণ্ডস-এর আমস্টারড্যাম শহরে ভ্রমণের সরাসরি ট্রেণ পাওয়া যায়। এই রেল স্টেশানের সঙ্গে ব্রুসেল শহরের পাতাল রেলের সংযোগ আছে। এখান থেকে ইউরোস্টার যোগে ইংল্যান্ডের লন্ডন এবং থ্যালিস যোগে ফ্রান্সের প্যারিস যাওয়া যায়।

## তথ্যসূত্র


## বহিঃসংযোগ

* ব্রুসেল মিদি ইউরোস্টার
* ব্রুসেল মিদি স্টেশান 
* http://www.b-rail.be/corp/F/history/stations/monuments/brussels/index.php (SNCB)
* http://www.b-rail.be/corp/N/history/notrain/monuments/brussels/index.php (NMBS)

বিষয়শ্রেণী:রেলওয়ে স্টেশন
বিষয়শ্রেণী:বেলজিয়ামের রেলওয়ে স্টেশন
বিষয়শ্রেণী:১৮৬৯-এ চালু রেলওয়ে স্টেশন
বিষয়শ্রেণী:১৯৫২-এ চালু রেলওয়ে স্টেশন
আনন্দচন্দ্র বেদান্তবাগীশ

**আনন্দচন্দ্র বেদান্তবাগীশ**(১৮১৯ - ১৬ সেপ্টেম্বর, ১৮৭৫) ঊনবিংশ শতাব্দীর কলকাতা কেন্দ্রিক ব্রাহ্মসমাজ-এর একজন নেতৃস্থানীয় ব্যক্তিত্ব। তার জন্ম উত্তর চব্বিশ পরগনা জেলার কোদালিয়ায় ১৮১৯ খ্রিষ্টাব্দে। পিতা গৌরহরি চূড়ামণি। পিতার চতুষ্পাঠীতে তার সংস্কৃত শিক্ষার শুরু। তত্ত্ববোধিনী সভার আনুকূল্যে ১৮৪৪-৪৭ কাশীতে অথর্ববেদ ও বেদান্তচর্চা করেন। নানা বিষয়ে অগাধ পাণ্ডিত্যের জন্য তাকে “পণ্ডিত আনন্দচন্দ্র” বলে সম্বোধন করা হতো। তিনি তত্ত্ববোধিনী সভা এবং ব্রাহ্মসমাজ নানা সাংগঠনিক কাজে সক্রিয় ভূমিকা পালন করতেন। প্রথমে তত্ত্ববোধিনী সভার সহ-সম্পাদক এবং পরে কলকাতা ব্রাহ্মসমাজের উপাচার্য নিযুক্ত হন। ১৮৫৯ খ্রিস্টাব্দে সভা উঠে গেলে কলকাতা ব্রাহ্মসমাজের সহ-সম্পাদক এবং আচার্যরূপে কাজ করতে থাকেন। তিনি অনুবাদ এবং সম্পাদকতার জন্য বিখ্যাত হয়েছিলেন। সোমদেব-এর দুই খণ্ড বৃহৎকথা তিনি বাংলা গদ্যে অনুবাদ বরেন। উল্লেখ্য যে এই অনুবাদকালে তিনি মূল কাহিনীর অশ্লীল ও অপ্রাকৃত ঘটনাবলী বর্জন করেন। তিনি শকুন্তলাও বাংলায় অনুবাদ করেছেন।তার গদ্য ছিল প্রাঞ্জল ওবং সহজবোধ্য। রাজা রামমোহন রায়ের দুর্লভ রচনাসমূহ তিনি সংগ্রহ করেন এবং গ্রন্থাকারে প্রকাশ করেন।  তার ও রাজনারায়ণ বসুর সম্পাদনায় রাজা রামমোহন রায় প্রণীত ব্রহ্মসঙ্গীত সংকলন প্রকাশিত হয়।

## রচনাবলী

তার রচিত অন্যান্য গ্রন্থগুলি হল-
* 'ব্রাহ্মবিবাহ ধর্মশাস্ত্রানুসারে সিদ্ধ কিনা?'
* 'মহাভারতীয় শকুন্তলোপাখ্যান'
* 'দশোপদেশ'
* সানুবাদ সংস্কৃত গ্রন্থ 'বেদান্তসার'
* 'বেদান্তদর্শন'
* 'বেদান্তদর্শন-অধিকরণমালা'
* সটীক সংস্কৃত গ্রন্থ 'ভগবদ্গীতা'ও
* 'মহানির্বাণতন্ত্রম'(পূর্বকাণ্ড)

এছাড়া তিনি এশিয়াটিক সোসাইটির 'বিবলিওথেকা ইন্ডিকা'র কয়েকখানি সংস্কৃত গ্রন্থ সম্পাদনা করেছিলেন।

## জীবনাবসান

আনন্দচন্দ্র বেদান্তবাগীশ ১৮৭৫ খ্রিস্টাব্দের ১৬ ই সেপ্টেম্বর প্রয়াত হন।

## আরও দেখুন
* ব্রাহ্মসমাজ
* দেবেন্দ্রনাথ ঠাকুর
* কেশবচন্দ্র সেন
* বিজয়কৃষ্ণ গোস্বামী
* ভাদুড়ী মহাশয় - মহর্ষি নগেন্দ্রনাথ

## তথ্যসূত্র


বিষয়শ্রেণী:১৮৭৫-এ মৃত্যু
বিষয়শ্রেণী:১৮৪৯-এ জন্ম
আবদুল আলী গারুলী ও নিবারণসুন্দরীর পুথি

**আবদুল আলী গারুলী ও নিবারণসুন্দরীর পুথি** ঊনবিংশ শতকের শেষভাগে বা বিংশ শতকের প্রথম লিখিত ও প্রকাশিত একটি বাংলা গাথা।, এর রচয়িতার নাম মুন্সী মোহাম্মদ ইউনুছ। এ আখ্যানের নায়ক আবদুল আলী যে গারুলী অর্থাৎ সাপের সাপের ওঝা। অন্যদিকে নায়িকা হলো নিবারণসুন্দরী। নিবারণসুন্দরী বেদের মেয়ে। আবদুল আলী গারুলী কী করে বেদের মেয়ে নিবারণসুন্দরীকে পেল, নিবারণসুন্দরী কীভাবে সাপে কাটার থেকে তার প্রেমভিখারী গারুলীকে রক্ষা করলো তাই নিয়ে একটি বাজার চলতি কেচ্ছার ওপর ভিত্তি করে এই গাথার রংফলানো কাহিনী গড়ে উঠেছে। একটি অলৌকিক সাপের বর্ণনা আছে যার দৈর্ঘ্য ৪৫ হাত, এবং নিঃশ্বাস বাষাপীয় ইঞ্জিনের মতো প্রবল শব্দময়। এই পুথিতে স্বপ্ন ও বাস্তবের সহঅবস্থান লক্ষ্য করার মতো। 

## তথ্যসূত্র

## আরো দেখুন
* গাথা
* পুঁথি

বিষয়শ্রেণী:পুঁথি
খোকাখুকু

**খোকাখুকু** বিংশ শতকের প্রথমভাগে প্রকাশিত একটি শিশুতোষ পত্রিকা। এটি প্রথম প্রকাশিত হয় ১৯২৩ খ্রিষ্টাব্দে, কলকাতা থেকে। এ পত্রিকাটির প্রতিষ্ঠাতা সম্পাদক ছিলেন নিশিকান্ত সেন।  এই শিশু পাঠ্য পত্রিকাটি অল্প সময়ে পাঠকপ্রিয়তা অর্জন করতে সক্ষম হয়েছিল।

## তথ্যসূত্র

## বহিঃসংযোগ
* Khoka-Khuku 1929 - South Asia Archive

বিষয়শ্রেণী:বাংলা ভাষার সংবাদপত্র
জোয়ান (উদ্ভিদ)

**জোয়ান** (বৈজ্ঞানিক নাম: *Trachyspermum ammi*) হচ্ছে **অ্যাপিয়াসি** পরিবারের অন্তর্ভুক্ত বর্ষজীবি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বিবরণ
এটি দেখতে অনেকটা ধনে গাছের মতো। জোয়ান গাছ প্রায় ১ গজ লম্বা হয়ে থাকে। এর ফুল দেখতে সাদা বর্ণ। বীজ রাঁধুনি ফুলের মতো। স্বাদ ঝাঁঝালো, গন্ধ তীব্র, অস্বস্তিকর।

## ভেষজ গুণ
জোয়ান মূলত পেটের রোগের জন্য প্রচলিত আয়ুর্বেদিক ঔষধ ব্যবহার করা হয়। এটি বদহজম এবং পেট ফাঁপা সারাতে কার্যকরী। এটি পরিষ্কারক হিসাবে ব্যবহার করা হয়। অম্লতা কমাতে এটি ঔষধ হিসাবে কাজ করে।

## আরও দেখুন
* বাংলাদেশের সংরক্ষিত উদ্ভিদের তালিকা
* ধনে

## তথ্যসূত্র

## বহিঃসংযোগ
* Ajwain from The Encyclopedia of Spices
* Ajwain page from Gernot Katzer's Spice Pages
* 

## আরো পড়ুন
*Hill, Tony. (2004) "Ajwain" in *The Contemporary Encyclopedia of Herbs and Spices: Seasonings for the Global Kitchen.* Wiley. p.&nbsp;21-23. .

বিষয়শ্রেণী:মসলা
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:ভারতীয় মসলা
ইকমিয়া

**ইকমিয়া** (ইং: Aechmea) একপ্রকার বীরুৎ জাতীয় উদ্ভিদl এরা ব্রোমেলিয়েসি পরিবারের সদস্য। গৃহস্থালির গাছ হিসেবে এরা বেশ সমাদৃত। উদ্ভিদ বিজ্ঞানীরা ৬০টিরও অধিক প্রজাতির ইকমিয়ার সন্ধান লাভ করেছে। 

থাম্ব|ডান|''ইকমিয়া মার্টেনসি''

## তথ্যসূত্র

## বহিঃসংযোগ
* Germplasm Resources Information Network: ''Aechmea''
* SysTax: ''Aechmea''
*  Flora Brasiliensis: ''Aechmea''
* BSI Genera Gallery photos

বিষয়শ্রেণী:উদ্ভিদ
বিষয়শ্রেণী:পরাশ্রয়ী উদ্ভিদ
জোয়ার

**জোয়ার ** (ইংরেজি: **Broom corn**, **great millet**,**durra**, **jowari**/**jowar**, or **milo**) একটি বর্ষজীবি ফসল। এর বৈজ্ঞানিক নাম ***Sorghum bicolor***, এরা Poaceae পরিবারের অন্তর্ভুক্ত। এই বর্ষজীবি উদ্ভিদ বাংলাদেশে কিছু পরিমাণে চাষ করা হয়। বিভিন্ন দেশে প্রচুর পরিমাণে জোয়ার চাষ করা হয় পশুখাদ্য হিসেবে ব্যবহারের জন্য। জোয়ার গাছ দৃঢ় ও সোজা হয়ে দাঁড়িয়ে থাকে। এই গাছ আড়াই থেকে তিন মিটার পর্যন্ত লম্বা হয়ে থাকে।

## তথ্যসূত্র

## বহিঃসংযোগ

* Crop Wild Relatives Inventory: reliable information source on where and what to conserve *ex-situ*, regarding ***Sorghum*** genepool
* 

বিষয়শ্রেণী:এশিয়ার ঘাস
বিষয়শ্রেণী:শস্য
বিষয়শ্রেণী:খাদ্যশস্য
বিষয়শ্রেণী:আফ্রিকায় উদ্ভূত ফসল
জিনিয়া

**জিনিয়া** (বৈজ্ঞানিক নাম *Zinnia elegans* ইংরেজি নাম: **Zinnia**) মূলত এর বাহারী রঙের ফুল হিসেবে সুপরিচিত । **Asteraceae** পরিবারের অন্তর্ভুক্ত একটি বিরুৎ প্রজাতির উদ্ভিদ। **জিনিয়া** সাদা , হলুদ , লাল , বাদামী , বেগুনী , কমলা , সবুজ হরেক রঙের হয়ে থাকে ।

## বিস্তার
মূলত: মেক্সিকোর এ মনোরম ফুলটি এখন সারা পৃথিবীতে চাষ করা হয় । অন্তত ২০ প্রজাতির **জিনিয়া** এ যাবৎ চিহ্নিত হয়েছে । মৌসুমী ফুল হিসেবে বহুল পরিচিত। এটি মেক্সিকোতে আদি হলেও এটি অনেক জায়গায় শোভাময় হিসাবে লাগিয়ে থাকে। দক্ষিণ এবং মধ্য আমেরিকা, ওয়েস্ট ইন্ডিজ, আমেরিকা, অস্ট্রেলিয়া এবং ইতালিতে ছড়িয়ে ছিটিয়ে থাকা বিভিন্ন স্থান। বাগান ও প্রতিষ্ঠানের প্রাকৃতিক শোভাধারণ করে।

## চিত্রমালা

File:Zinnia flower, Bangladesh 3.jpg| **গোলাপী** জিনিয়া *Zinnia elegans*
File:Zinnia acerosa flowers.jpg| **একরঙা** জিনিয়া *Zinnia acerosa*
File:Zinnia-Bicolor.jpg| **দ্বিরঙা** জিনিয়া *Zinnia bicolor*
File:Zinnia grandiflora 2.jpg|**মোহিণী** জিনিয়া *Zinnia grandiflora*
File:Starr 030202-0031 Zinnia peruviana.jpg|**পেরুভীয়** জিনিয়া *Zinnia peruviana*
File:Gol4tara.jpg|*'অভিজাতিণী' জিনিয়া *Zinnia elegans''


## তথ্যসূত্র


## বহিঃসংযোগ

* USDA PLANTS Database, Symbol ZINNI
* Zinnia hybrids
* Bold and Beautiful Zinnias
* জিনিয়া চাষ পদ্ধতি
* ঘরের সৌন্দর্যে জিনিয়া

বিষয়শ্রেণী:ফুল
বিষয়শ্রেণী:জিনিয়া
বিষয়শ্রেণী:মেক্সিকোর উদ্ভিদ
বিষয়শ্রেণী:আমেরিকার উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:ইতা‌লির উদ্ভিদ
জায়ফল

**জায়ফল** হল  *Myristica* গণের বেশ কয়েকটি প্রজাতির বীজ বা গুঁড়ো মশলা। এর , ইন্দোনেশিয়ায় *pala*। এটি ফলের দুটি প্রজাতি – অন্যটি ()। এই দুটিই হচ্ছে *[[Myristica]]* গণের প্রজাতি যাদের থেকে এক রকমের সুগন্ধি মসলা পাওয়া যায়। সবচেয়ে বাণিজ্যিকভাবে গুরুত্বপূর্ণ প্রজাতি হচ্ছে জয়ত্রি বা *Myristica fragrans*. এটি ইন্দোনেশিয়ার মালাক্কা ও বান্দা দ্বীপে পাওয়া যায়।

#  বাংলাদেশে বিরিয়ানি রান্নায় বহুল পরিমাণে ব্যবহৃত হয়।

হজম শক্তি বৃদ্ধি করে।

## তথ্যসূত্র

## আরো পড়ুন
*William S. Burroughs (1959). *Naked Lunch*. Paris: Olympia Press. p.&nbsp;228.
* Gable, R. S. (2006). The toxicity of recreational drugs. *American Scientist* 94: 206–208
* Devereux, P. (1996). *Re-Visioning the Earth: A Guide to Opening the Healing Channels Between Mind and Nature*. New York: Fireside. pp.&nbsp;261–262.
* Milton, Giles (1999), *Nathaniel's Nutmeg: How One Man's Courage Changed the Course of History*

## বহিঃসংযোগ

* 
* Antifungal Properties of Nutmeg Essential oil
* Do You Know About the Narcotic Effects of Nutmeg? 

বিষয়শ্রেণী:মসলা
বিষয়শ্রেণী:ঔষধি উদ্ভিদ
বিষয়শ্রেণী:গ্রেনাডার জাতীয় প্রতীক
বিষয়শ্রেণী:ভারতীয় মসলা
বিষয়শ্রেণী:কাঠ-বহির্ভূত বনজ দ্রব্য
ককাস

**ককাস** (ইং: Caucus) মার্কিন যুক্তরাষ্ট্রের রাজনৈতিক পরিমণ্ডলে বহুল ব্যবহৃত একটি পারিভাষিক শব্দ যার অর্থ হলো কোন রাজনৈতিক দলের মধ্যকার একটি সুনির্দ্দিষ্ট গোষ্ঠী বা চক্র যেটি বিশেষ একটি বিষয়ে নীতিনির্ধারণী কার্য সম্পাদনে নিযুক্ত। আদিতে কেবল নির্বাচনে দলীয় প্রার্থী মনোনয়নের জন্য "ককাস" গঠন করা হতো। মার্কিন যুক্তরাষ্ট্রের কংগ্রেসে বহুদলীয় "ককাস" আছে যারা কোন একটি নির্দ্দিষ্ট বিষয়ে নীতিনির্ধারণী কার্যাদি সম্পাদন করে থাকে। যেমন বাংলাদেশ বিষয়ক ককাস। বর্তমানে পৃথিবীর বেশ কয়েকটি দেশে "ককাস" শব্দটি ব্যবহৃত হয় যার মধ্যে রয়েছে অস্ট্রেলিয়া, দক্ষিণ আফ্রিকা ইত্যাদি।

## তথ্যসূত্র

## বহিঃসংযোগ

* COCaucus.org
* 

বিষয়শ্রেণী:রাজনৈতিক পরিভাষা
বিষয়শ্রেণী:সংগঠনের প্রকারভেদ
স্পার্কেন

**স্পার্কেন** () হ্যামম্যাগাসিনেট এবং উমিয়া ডাউনটাউনের উমিয়া নদীর মাঝে একধরনের স্কেট পার্ক। পার্কটি টেগসব্রোন-এর ঠিক নিচেই অবস্থিত যা ই৪ এবং ই১২র ওপরে রয়েছে। পার্কটি প্রায় ১২০ মিটার দৈর্ঘ্যবিশিষ্ট এবং ২০ মিটার প্রস্থবিশিষ্ট। পার্কের নাম () একটি প্রতিযোগিতা থেকে এসেছে। পার্কটির প্রধান বিষয়গুলো একটি রেফারেন্স দল এবং কানাডীয় ডিজাইন কোম্পানি নিউ লাইন স্কেটপার্ক্স আইএনসি এর শেষ ডিজাইন করে। পার্কটি সম্পূর্ণরূপে কনক্রিট দ্বারা গঠিত এবং এর সাথে রয়েছে তথাকথিত রেল এবং একটি পার্শ্ববর্তী বেড়া দ্বারা ঘেরাও করা। ২০০৯ সালে পার্কের কাজ শেষ হয় এবং তখন এর প্রথমাংশ উমিয়ার একটি বড় প্রধান অবকাঠামোগত প্রকল্প ছিল যা শহরের কেন্দ্রের বেশকিছু অংশ পুনর্গঠন করে। এই প্রকল্পের নাম ছিল "সেতুর মধ্যকার শহর" (Staden mellan broarna)। পার্কটি সুইডীয় আপার নরল্যান্ড স্থপতি সংগঠনের পুরস্কার লাভ করে (২০১২)।

## গ্যালারী

চিত্র:Sparken, Umeå (skylt).JPG|পার্কের নিয়ম জানানোর ও স্বাগত বোর্ড।
চিত্র:Sparken, Umeå (vinter).JPG|২০০১ সালের শীতে স্পার্কেন।
চিত্র:Sparken 3.jpg|২০০১ সালের গ্রীষ্মে স্পার্কেন।


## তথ্যসূত্র

## বহিঃসংযোগ
* স্কেটপার্ক স্পার্কেন - উমিয়া (সুইডীয়)
* উমিয়া স্কেটপার্ক - ব্লগ (সুইডীয়)

বিষয়শ্রেণী:সুইডেনের পার্ক
বিষয়শ্রেণী:উমিয়া
কপালাঙ্ক

থাম্ব|240px|কপালাঙ্ক=(BPD ÷ OFD) × ১০০

**কপালাঙ্ক** (ইং:cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়।

কপালঙ্কের ভিত্তিতে করোটির শ্রেণী বিভাজন করা হয়। যেমন:

## তথ্যসূত্র


## আরো পড়ুন
* 

## বহিঃসংযোগ
* Cephalic index
* Brachycephalic Experienced Veterinarians Database

বিষয়শ্রেণী:নৃতত্ত্ববিদ্যা
বিষয়শ্রেণী:জৈবিক নৃবিজ্ঞান
ওঝা

**ওঝা** (বা **[[সাপুড়ে]]**) সাপে কাটা মানুষের ডাক্তার। যে সকল ব্যক্তি মন্ত্রতন্ত্রের দ্বারা যে সাপের বিষের চিকিৎসা করে তাদের “ওঝা” হিসেবে অভিহিত করা হয়। সাপুড়ে জনগোষ্ঠীর একাংশ ওঝা নামে পরিচিত।  বলা হয়ে থাকে যে ওঝা সাপের বিষ “নামিয়ে দেয়”। ওঝা’র কার্যকলাপের বৈজ্ঞানিক ভিত্তি নেই। অনেক ওঝা দাবী করে যে তারা ভূত-প্রেতের আছর সারিয়ে তুলতে পারে।

## তথ্যসূত্র


বিষয়শ্রেণী:আধ্যাত্মিকতা
বিষয়শ্রেণী:অতিপ্রাকৃত নিরাময়
বিষয়শ্রেণী:ধর্মের নৃবিজ্ঞান
বিষয়শ্রেণী:পেশা
বিষয়শ্রেণী:চিকিৎসক
টোটালফোরসভারেটস স্কুইডসেন্ট্রাম

thumb|200px|স্কুইডস চিহ্ন ১৯৫৩-১৯৮৮।

**টোটালফোরসভারেটস স্কুইডসেন্ট্রাম (স্কুইডসি)** () হল সুইডীয় সামরিক বাহিনী যাদের সিবিআরএন প্রতিরক্ষার বিশেষ প্রশিক্ষণ রয়েছে। এই প্রশিক্ষণ সেনাবাহিনী, নৌবাহিনী এবং বিমানবাহিনীর থাকে। ১৯৫৩ সাল থেকে এই বাহিনী বিভিন্ন রূপে কাজ করেছে। টোটালফোরসভারেটস স্কুইডসেন্ট্রাম উমিয়া গ্যারিসন (উমিস্তান হিসেবেও পরিচিত)-এ অবস্থিত ভ্যাস্টারবটেনসগ্রুপেন (ইউজি ৬১) এর সাথে একত্রে কাজ করে যা পূর্বে ভ্যাস্টারবটেনস রেজিমেন্তে হিসেবে ব্যবহৃত হত।

## ইতিহাস
১৯৩০ সালের দিকে সুইডীয় সামরিক বাহিনীতে যোগদান করা গ্যাস টেকনিশিয়ানদের থেকেই এই বাহিনীর উৎপত্তি হয়। ১৯৫৩ সালে রোজেনবার্গে *[[ইনফ্যান্টারিয়েটস স্ট্রিডস্কোলা]]* (পদাতিক কম্ব্যাট স্কুল) (ইনফ্যাস) এর অন্তর্গত *আর্মেনস স্কুইডস্কোলা* গঠিত হয়। যখন ইনফ্যাস লিঙ্কোপিং-এ সরিয়ে নেয়া হয়, তখন "স্কুইডস্কোলা" সুইডীয় লাইফ গার্ড (আই ১)-এ রূপান্তরিত হয়। এর প্রাক্তন অবস্থান ছিল উলরিক্সডালে।

১৯৬৮ সালে স্কুল নতুন দায়িত্ব পায় এবং নাম পরিবর্তিত হয়ে ডিফেন্স সুরক্ষা স্কুল (রক্ষণ) হয়। ১৯৭০ সাল স্কুলসহ সুইডীয় লাইফ গার্ডকে কুংসাঙ্গেন-এ সরিয়ে নেয়া হয়। ১লা জুলাই। ১৯৮৮ সালে স্কুলটি সুইডীয় লাইফ গার্ড থেকে পৃথক হয়ে যায় এবং এর সাথে সাথেই এটি টোটালফোরসভারেত-এর ওপর গুরুত্বারোপ করে। এই প্রাতিষ্ঠানিক পরিবর্তনের ফলে স্কুলের নাম পরিবর্তিত হয়ে টোটালফোরসভারেটস স্কুইডস্কোলা হয়।

এরপরে পার্লামেন্ট সরকারি বিল ১৯৮৭/৮৮:১১২ এর পক্ষে ভোটদান করে এবং ঠিক করা হয় ১৯৯২ সালে একে উমিয়া গার্নিসনে পুনঃস্থানান্তর করা হবে।

২৭শে জুলাই, ২০০৯ সালে কনস্ক্রিপ্টের শেষ ব্যাচ তাদের প্রশিক্ষণ শুরু করে। তাদের প্রশিক্ষণ টোটালফোরসভারেটস স্কুইডসেন্ট্রাম-এর সিয়ে কোম্পানিতে ঘটে। পরবর্তীতে এর ভারমুক্তি ঘটে ১৭ই জুন, ২০১০ সালে।

অধিকাংশ সুইডীয় সিবিআরএন-এর অভিজ্ঞতা বর্তমানে উমিয়ায় রয়েছে যেখানে ২০০৮ সালের শরৎ থেকে স্কুইডসি ইউরোপীয় সিবিআরএনই কেন্দ্রের অংশ হিসেবে গড়ে উঠেছে। এরমধ্যে সুইডীয় ডিফেন্স রিসার্চ এজেন্সি (এফওআই), উমিয়া বিশ্ববিদ্যালয়, ভ্যাস্টারবটেন কান্ট্রি কাউন্সিল এবং উমিয়া মিউনিসিপ্যালিটি রয়েছে।

২০১০ এর শেষের দিকে সুইডীয় সরকার ঠিক করে যে স্কুইডসির অভ্যন্তরীণ সুবিধা বৃদ্ধির লক্ষ্যে সিবিআরএন-এর দিকে তারা ফোকাস করবে। এটি সিবিআরএন এর উপাদানগুলোর প্রশিক্ষণের নিরাপত্তা বাড়িয়ে তোলে। প্রায় ৮০ মিলিয়ন অর্থ এই কাজে ব্যবহৃত হয়েছিল।

## শিরোনাম, পদ এবং অঞ্চল

## তথ্যসূত্র


## বহিঃসংযোগ
* 
* 

বিষয়শ্রেণী:সামরিক বাহিনী
বিষয়শ্রেণী:সুইডেনের সামরিক বাহিনী
বিষয়শ্রেণী:উমিয়া
কটকটি ব্যাঙ

**কটকটি ব্যাঙ** বা **ভাসা ব্যাঙ** (বৈজ্ঞানিক নাম: *Euphlyctis cyanophlyctis*) (ইংরেজি: common skittering frog, studded frog বা Indian skipper frog) পরিবারের অর্ন্তগত Euphlyctis গণের একটি সাধারণ ব্যাঙ।

## বিস্তৃতি
দক্ষিণ এশিয়া অঞ্চল, বিশেষত: বাংলাদেশ, ভারত, মায়ানমার প্রভৃতি দেশে এই ব্যাঙ প্রচুর দেখা যায়। এদের সচরাচর জলাশয়ের কিনারায় দেখা যায় এবং বেশির ভাগসময় শুধু এদের চোখ পানির ওপর ভেসে থাকে। বিরক্ত করা হলে এরা 'কটকট' শব্দ করে জলাশয়ের গভীরে চলে যায় এবং এই শব্দ থেকেই এদের এমন নামকরণ হয়েছে। কটকটি ব্যাঙকে পানির বাইরে তেমন একটা দেখা যায় না।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।

## তথ্যসূত্র


বিষয়শ্রেণী:ব্যাঙ
বিষয়শ্রেণী:ব্যাঙের প্রজাতি
বিষয়শ্রেণী:বাংলাদেশের ব্যাঙ
বিষয়শ্রেণী:বাংলাদেশের উভচর
বিষয়শ্রেণী:ভারতের ব্যাঙ
কোলা ব্যাঙ

**কোলা ব্যাঙ** (বৈজ্ঞানিক নাম: *Hoplobatrachus tigerinus*) (ইংরেজি: Bull frog বা Indian bull frog) বড় আকারের একটি অতি পরিচিত ব্যাঙ যা বাংলাদেশের সর্বত্রই  দেখা যায়। এটি সোনা ব্যাঙ,হোলা ব্যাঙ বা ভাউয়া ব্যাঙ নামেও পরিচিত। বাংলাদেশ ছাড়াও ভারত, মায়ানমার, পাকিস্তান, নেপাল ও আফগানিস্তানে এই ব্যাঙ দেখতে পাওয়া যায়। এটি Dicroglossidae পরিবারের Hoplobatrachus গণের অর্ন্তগত।

কোলাব্যাঙ পৃষ্ঠভাগের রং বাদামি থেকে সবুজাভ বাদামি, অধিকাংশের চোয়ালের সুচালো অগ্রভাগ থেকে পশ্চাৎভাগ পর্যন্ত মেরুদন্ডের মাঝামাঝি বরাবর একটি সরু, হলুদাভ-সাদা বলয় এবং চোখের পিছন থেকে দুপায়ের সংযোগস্থল পর্যন্ত পৃষ্ঠদেশে পুরু একটি হলুদাভ-সাদা বলয় রয়েছে। পেট সাদা। প্রজনন মৌসুমে দেহ উজ্জ্বল হলুদ রং ধারণ করে। দেহের দৈর্ঘ্য ১৭ সেমি ও পা ২২ সেমি পর্যন্ত হতে পারে। খাদ্য হিসেবে উল্লেখযোগ্য পরিমাণ ব্যাঙের পা দেশের বাইরে রপ্তানি হতো। ১৯৮৮-৮৯ ও ১৯৯২-৯৩ সালে যথাক্রমে মোট ৩৩,০৭,২৮১ ও ১৫,৩২০ কেজি ব্যাঙের পা রপ্তানি করা হয়। ব্যাঙের পা রপ্তানি বর্তমানে নিষিদ্ধ। ব্যাঙ সর্বভুক, যদিও পোকামাকড় প্রধান খাদ্য।

পুরুষ কোলাব্যাঙ স্ত্রী কোলা ব্যাঙের চেয়ে ছোট হয় এবং উজ্জ্বল হলুদ বর্ণের হয়। প্রজনন মৌসুমে স্ত্রী ব্যাঙ কে আকর্ষণ করার জন্য পুরুষ ব্যাঙ ডাকাডাকি করে, সাধারণত গ্রাম অঞ্চলের ডোবা বা পুকুরে বৈশাখের মাঝামাঝি বা জৈষ্ঠের শুরুতে বৃষ্টি হলে এরা সেই পানিতে প্রজনন করে থাকে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।

## তথ্যসূত্র

বিষয়শ্রেণী:ব্যাঙ
বিষয়শ্রেণী:বাংলাদেশের উভচর
বিষয়শ্রেণী:ব্যাঙের প্রজাতি
বিষয়শ্রেণী:বাংলাদেশের ব্যাঙ
বিষয়শ্রেণী:ভারতের ব্যাঙ
বাসুকী

থাম্ব|                         '''বাসুকি নাগ'''
**বাসুকী** (সংস্কৃত: वासुकी) হলেন হিন্দু মহাকাব্য  মহাভারতে উল্লেখিত সর্পকুলের রাজা অর্থাৎ **নাগরাজ**। বাসুকি শিবের সর্প,  মনসা তার বোন। সে দেবতা শিবের গলা পেঁচিয়ে থাকে। হিন্দু পুরাণ অনুযায়ী দেবতারা সমুদ্র মন্থনের জন্য বাসুকিকে মন্থন রজ্জু হিসাবে ব্যবহার করেছিল।

কশ্যপ ও তার স্ত্রী কদ্রুর পুত্র তিনি। শেষনাগ হলেন বাসুকির জ্যেষ্ঠ ভ্রাতা।  

এঁর ফণার সংখ্যা মোট পাঁচটি। এবং তা পদ্মফুলের মতো বিস্তৃত। পুরাণ মতে― নাগদের মধ্যে ইনিই সর্বশ্রেষ্ঠ। 

কশ্যপ মুনির ঔরসে কদ্রুর গর্ভে ইনি জন্মগ্রহণ করেন। বাসুকি-র স্ত্রীর নাম ছিল শতশীর্ষা।এদের দুই পুত্র অনন্ত ও আর্যক এবং এক কন্যা।আর্যকের কন্যা মারিশা বা ধর্মা যাদবরাজ শুরসেনকে বিবাহ করেন।অর্যকের পুত্রের নাম কর্কটক।কর্কটকের পুত্র মনিমান ও দুই কন্যা কপিলা ও পিঙ্গলা মারিশার পৌত্র উদ্ধবকে বিয়ে করেন। অমর হবার জন্য দেবতা ও অসুররা যখন সমুদ্র-মন্থন শুরু করে, তখন রজ্জু হিসাবে বাসুকিকে ব্যবহার করা হয়েছিল। সমুদ্র মন্থনের প্রথম পর্যায়ে অমৃত উত্থিত হয়। কিন্তু অসুরদের বঞ্চিত করে দেবতারা অমৃত গ্রহণ করেন। ফলে অমৃত বঞ্চিত অসুররা আবার সমুদ্র মন্থন করতে থাকেন। কিন্তু সহস্র বৎসর ক্রমাগত মন্থনের পর বাসুকি হলাহল নামক তীব্র বিষ উদগীরণ করতে লাগলেন। এই বিষের প্রভাবে জীবজগত বিপন্ন হলে, দেবতাদের অনুরোধে মহাদেব সমস্ত হলাহল পান করেন। উচ্চৈঃশ্রবা নামক অশ্বের লেজের বর্ণ নিয়ে ঋষি কশ্যপের স্ত্রীদ্বয় কদ্রুর সাথে বিনতার তর্ক হলে, কদ্রু অশ্বের লেজ কালো বলেন। কদ্রু তার কথা সত্য প্রমাণিত করার জন্য, তার সর্পপুত্রদের উচ্চৈঃশ্রবার লেজে অবস্থান করতে বলেন।

বাসুকি জরৎকারু মুনির সঙ্গে তার নিজের বোনের বিবাহ দেন। উল্লেখ্য এই বোনের নাম হল মনসা।

## তথ্যসূত্র

বিষয়শ্রেণী:হিন্দু পৌরাণিক চরিত্র
বিষয়শ্রেণী:মহাভারতের চরিত্র
বিষয়শ্রেণী:নাগ
ম্যালথাসের তত্ত্ব

thumb|
**ম্যালথাসের তত্ত্ব** () একটি জনসংখ্যা বিষয়ক তত্ত্ব যার প্রস্তাব হলো খাদ্যশস্যের উৎপাদন যখন গাণিতিক হারে বৃদ্ধি পায় তখন জনসংখ্যা বৃদ্ধি পায় জ্যামিতিক হারে। ইংরেজ অর্থনীতিবিদ টমাস রবার্ট ম্যালথাস উনিশ শতকের প্রথমভাগে এই তত্ত্ব প্রচার করেন। এই তত্ত্ব অনুসারে স্বাভাবিক নিয়মে জনসংখ্যা বৃদ্ধি পেলে খাদ্যসংকট এমনকী দুর্ভিক্ষ অবশ্যম্ভাবী। এই কারণে ম্যালথাস মনে করতেন যে দুর্ভিক্ষ প্রতিরোধের জন্য জন্ম নিয়ন্ত্রণ অপরিহার্য। জন্ম নিয়ন্ত্রণ করা না-গেলে দুর্ভিক্ষের কারণে মানুষ মারা পড়বে এবং এভাবেই জনসংখ্যা উল্লেখযোগ্যভাবে হ্রাস পাবে। ১৭৯৮ খ্রিস্টাব্দে ম্যালথাস তাঁর *অ্যান এসে অন দি প্রিন্সিপ্ল অব পপলেশান* (ইং: An Essay on the Principle of Population) প্রকাশ করেন। এই গ্রন্থে তিনি লেখেন:

## তথ্যসূত্র

বিষয়শ্রেণী:শক্তির অর্থশাস্ত্র
বিষয়শ্রেণী:মানবীয় ভূগোল
বিষয়শ্রেণী:সামষ্টিক অর্থনৈতিক তত্ত্ব
বিষয়শ্রেণী:ইতিহাসের তত্ত্ব
বিষয়শ্রেণী:দুর্যোগ প্রস্তুতি
বিষয়শ্রেণী:অতিরিক্ত জনসংখ্যা
এডগার ব্রাইট উইলসন

**এডগার ব্রাইট উইলসন** একজন মার্কিন রসায়নবিজ্ঞানী।

## জীবনী
উইলসন ১৯০৮ সালের ১৮ ডিসেম্বর টেনেসীর গ্যালাটিনে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯৩০ সালে বিএ এবং ১৯৩১ সালে এমএ এবং ১৯৩৩ সালে ক্যালিফোর্নিয়া ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। 

## তথ্যসূত্র

## বহিঃসংযোগ
* হেরিটেজ ফাউন্ডেশনের ওরাল হিস্টরি

বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:পিটার ডিবাই অ্যাওয়ার্ড বিজয়ী
বিষয়শ্রেণী:লিনাস পাউলিং অ্যাওয়ার্ড বিজয়ী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:১৯০৮-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:তাত্ত্বিক রসায়নবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
মোনালি ঠাকুর

**মোনালি ঠাকুর** (জন্ম: ৩ নভেম্বর ১৯৮৫) একজন ভারতীয় সঙ্গীতশিল্পী ও অভিনেত্রী। তিনি *দম লাগা কে হাইশা* (২০১৫) চলচ্চিত্রের "মোহ মোহ কে ধাগে" গানের জন্য একটি জাতীয় চলচ্চিত্র পুরস্কার এবং *লুটেরা* (২০১৩) চলচ্চিত্রের "সাওয়ার লুঁ" গানের জন্য একটি ফিল্মফেয়ার পুরস্কার সহ বেশ কয়েকটি পুরস্কার পেয়েছেন।

## অভিনয়
শিশু হিসেবে তিনি বাংলা টিভি ধারাবাহিক *আলোকিত এক ইন্দু*তে অভিনয় করেছিলেন। এতে তিনি প্রধান চরিত্র 'ইন্দুবালা'র ভূমিকায় ছিলেন। এরপর একজোড়া টেলিছবি হিসেবেও তার অভিনয় ধারাবাহিকভাবে চলে, এবং তন্মধ্যে সুদেষ্ণা রায়ের *ফাগুনে আগুন* (এতে তিনি 'রুমান' নামক চরিত্রে ছিলেন) উল্লেখ্য। তার অভিনয়জীবন শুরু হয় রাজা সেন পরিচালিত বাংলা চলচ্চিত্র *[[কৃষ্ণকান্তের উইল (চলচ্চিত্র)|কৃষ্ণকান্তের উইল]]* চলচ্চিত্রের মাধ্যমে, যেখানে তিনি 'ভ্রমর' চরিত্রে অভিনয় করেন। ২০১৪ সালে তিনি নাগেশ কুঙ্কুনুর-এর বলিউড চলচ্চিত্র *[[লক্ষ্মী (২০১৪-এর চলচ্চিত্র)|লক্ষ্মীতে]]* অভিনয় করেন। এই চলচ্চিত্রটি মানুষ পাচার এবং শিশু বেশ্যা বিষয়ক কাহিনীর ওপর গড়ে উঠেছে। এখানে তিনি ১৫ বছরের একজন মেয়ের চরিত্রে অভিনয় করেন যে ফাঁদে পড়ে যায়। তাকে আব্বাস তিয়েরেওয়ালার তারকাভর্তি চলচ্চিত্র *[[ম্যাঙ্গো (চলচ্চিত্র)|ম্যাঙ্গো]]*-এও দেখা যাবে।

## চলচ্চিত্রে অভিনয়

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কলকাতার অভিনেত্রী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার বিজয়ী
বিষয়শ্রেণী:স্টার গিল্ড পুরস্কার বিজয়ী
বিষয়শ্রেণী:ইন্ডিয়ান আইডলের প্রতিযোগী
বিষয়শ্রেণী:ভারতীয় নেপথ্য গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বাংলাদেশের বিমান পরিবহন সংস্থার তালিকা

বাংলাদেশের বেসামরিক বিমান চলাচল কর্তৃপক্ষের জারিকৃত বিমান পরিচালনা সনদ (এয়ার অপারেটর সার্টিফিকেট) আছে এমন বিমান পরিবহন সংস্থাগুলির তালিকা নিচে দেওয়া হল।

## নিয়মিত পরিবহন

## ভাড়ায় চালিত পরিবহন

## পণ্যবাহী পরিবহন

## আরো দেখুন
*বাংলাদেশে অবস্থিত বিমানবন্দরের তালিকা
*বাংলাদেশের বিলুপ্ত বিমান সংস্থার তালিকা

## তথ্যসূত্র

বিষয়শ্রেণী:বাংলাদেশের বিমান পরিবহন সংস্থা
বিষয়শ্রেণী:বাংলাদেশের পরিবহন সম্পর্কিত তালিকা‎
বিষয়শ্রেণী:দেশ অনুযায়ী বিমান পরিবহন সংস্থার তালিকা
বিষয়শ্রেণী:বাংলাদেশের কোম্পানির তালিকা‎
লেগ্স-ল্দান-র্দো-র্জে

**লেগ্স-ল্দান-র্দো-র্জে ** () (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

## জন্ম ও পরিবার
লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস () অঞ্চলের গ্লো-বো () নামক শহরে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তার সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল () যিনি একজন বিখ্যাত গ্তের-স্তোন ছিলেন।

## শিক্ষা
লেগ্স-ল্দান-র্দো-র্জে শৈশবে তার মাতার কাছে শিক্ষালাভ করেন। তিনি তার পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তীর্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তার উল্লেখযোগ্য শিক্ষক ছিলেন নাম-ম্খা'-শেস-রাব (), সাংস-র্গ্যাস-স্ক্যাব্স-পা (), রাব-'ব্যাম্স-পা-দ্কোন-ম্ছোগ-ব্সাম-গ্রুব () প্রভৃতি। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন।
এরপর তারা নেপাল যাত্রা করে কাঠমান্ডু শহরের নিকটে য়াং-লা-শোদ () নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো () নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন।

## গ্রন্থ আবিষ্কার
তিনি স্তাগ-ত্শাং () নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন () নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং () নামক স্থানে র্দ্জোগ্স-ছেন-স্ন্যিং-পো-ব্স্দুস-পা () নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং () নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ () নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর () নামক গ্রন্থ এবং ব্ক্রা-ব্জাং () নামক স্থানে অবস্থিত র্নাম-'জোম্স () মন্দিরে ব্কা'-ব্র্গ্যাদ-রাং-শার-গি-ছা-লাগ () নামক গ্রন্থ আবিষ্কার করেন।

## শিষ্য
লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল (), যাকে তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তার অন্যান্য উল্লেখযোগ্য শিষ্য ছিলেন তার পুত্র পে-মা-ছোস-র্গ্যাল (), কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ () নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন () নামক দ্বিতীয় য়োল-মো-স্প্রুল-স্কু () প্রভৃতি।

## তথ্যসূত্র

বিষয়শ্রেণী:গ্তের-স্তোন
বিষয়শ্রেণী:১৪৫২-এ জন্ম
বিষয়শ্রেণী:১৫৬৫-এ মৃত্যু
বিষয়শ্রেণী:দোর্জে দ্রাক রিগদ্জিন ছেনপো
ব্রান্ডেনবুর্গ

**ব্রান্ডেনবুর্গ** (, ; ) জার্মানির ১৬টি রাজ্যের অন্যতম। এই রাজ্যের রাজধানী পোট্সডাম। ব্রান্ডেনবুর্গ জার্মানি পূর্বাঞ্চলে অবস্থিত। এটি ১৯৯০ সালে পশ্চিম জার্মানি ও পূর্ব জার্মানি একত্রীকরণের দ্বারা দ্বিতীয়বারের মত রাজ্যের মর্যাদা লাভ করে। ব্রান্ডেনবুর্গের গা ঘেষে জার্মানির রাজধানী ও অন্যতম রাজ্য বার্লিন অবস্থিত। ব্রান্ডেনবুর্গের উদ্ভব ঘটে মধ্যযুগে। পরবর্তিতে এটি প্রুশিয়ার রাজধানী হয়।

## ইতিহাস
মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।

১৫৩৯ সালে ব্রান্ডেনবুর্গ প্রোটেসট্যান্ট সংস্কারের কারণে প্রোটেসট্যান্টিজম ভাবাপন্ন রাজ্যে পরিণত হয়। ষষ্ঠদশ শতাব্দীতে এলবে, হ্যাফেল এবং স্প্রি নদী দিয়ে এসব অঞ্চলে ব্যবসা-বাণিজ্যের উন্নতি ঘটে। হোহেনজুলার্নরা এসময় রিনেল্যান্ড, ভেস্টফালিয়া ইত্যাদি অধিকারের মাধ্যমে তাদের রাজ্য বিস্তৃত করে। ফলে ব্রান্ডেনবুর্গ-প্রুশিয়া নামের একটি স্বতন্ত্র রাষ্ট্র গঠিত হয়। স্বতন্ত্র দেশ হলেও ব্রান্ডেনবুর্গ-প্রুশিয়া ত্রিশ বছরের যুদ্ধে নিজেকে শত্রুর সাথে মোকাবেলা করার মত শক্তিশালী ছিল না।
ত্রিশ বছরের যুদ্ধের শেষে ব্রান্ডেনবুর্গের শাসকগণ রাজ্যের সীমানা অনেকদূর পর্যন্ত বিস্তৃত করে। সেইসাথে তাদের ক্ষমতাও বৃদ্ধি পায়। এদের মধ্যে ফ্রেডরিখ উইলিয়াম তাঁর একান্ত চেষ্টায় এক্ষেত্রে উল্লেখযোগ্য অবদান রাখেন। তিনি রাজ্য প্রাসাদকে পোটসডামে স্থানান্তর করেন।

১৯৫২ সালে পূর্ব জার্মান সরকার ব্রান্ডেনবুর্গকে ডিসট্রিক্টে ভাগ করে। ব্র্যেন্ডেনবুর্গের বেশির ভাগ অংশ পোটসডাম, ফ্রাঙ্কফুর্ট বা কোটবুস-এ পড়ে। কিন্তু ব্রান্ডেনবুর্গের সাবেক প্রদেশগুলো শ্ভেরিন, নয়ব্রান্ডেনবুর্গ এবং মেগডিবুর্গে পড়ে। পূর্ব জার্মানি জ্বালানির উৎস হিসেবে লিগনাইটের উপর নির্ভর করত। এই লিগনাইটের অনেক খনি ছিল দক্ষিণ-পূর্ব ব্রান্ডেনবুর্গে। তাই বার্লিনকে ঘিরে ব্রান্ডেনবুর্গের এই অংশে গড়ে উঠা শিল্পাঞ্চল ছিল পূর্ব জার্মানির অর্থনীতির একটি গুরুত্বপূর্ণ দিক। অপরদিকে ব্রান্ডেনবুর্গের গ্রামাঞ্চল শিল্প-কারখানা তেমন গড়ে উঠেনি, এই জায়গাগুলো প্রধানত কৃষিনির্ভর।

## ধর্ম
ব্রান্ডেনবুর্গের ১৭.১% মানুষ জার্মানির এভ্যাঞ্জেলিকাল চার্চ অনুসরণ করে। ৩.১% মানুষ রোমান ক্যাথলিক। অবশিষত ৭৯.৮% মানুষের মধ্যে অধিকাংশ খ্রিস্টান ব্যতীত অন্যান্য ধর্ম পালন করে বা কোন ধর্মেই বিশ্বাসী না। বার্লিন বা জার্মানির অন্যান্য জায়গার তুলনায় এখানে মুসলমান অধিবাসীড় সংখ্যা কম।

## তথ্যসূত্র

## বহিঃসংযোগ
* 
* সরকারি ওয়েবসাইট 
* ব্রান্ডেনবুর্গ পর্যটন বোর্ড
* 

বিষয়শ্রেণী:জার্মানির রাজ্য
বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল